《城中小筑新成夏月馀凉堪贾虽仅容膝亦颇远俗漫裁十律以畅幽襟 其一》
明代·邓云霄

水木平生本结缘，半区初就亦泠然。地能远俗称真隐，人到长闲是小仙。

一片秋声风度竹，几番天乐鸟啼烟。华山龙子庄生蝶，常与高斋共醉眠。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。